**Zápis zo šiesteho rokovania   
Výboru pre mimovládne neziskové organizácie  
12. júna 2012**

1. **Otvorenie.**

Rokovanie otvoril predseda Výboru pre mimovládne neziskové organizácie (ďalej len „výbor“) a upozornil členov výboru, že sa jedná o posledné zasadnutie výboru. Na programe rokovania vlády 13. júna 2012 je návrh nového štatútu Rady vlády Slovenskej republiky pre ľudské práva, národnostné menšiny a rodovú rovnosť, v rámci ktoré výbor pôsobí, a keďže je plánované vytvorenie Rady vlády pre mimovládne neziskové organizácie, nový štatút už s týmto výborom nepočíta. Súčasne predseda výboru prezentoval návrh doplnenia programu rokovania, ktoré členovia výboru schválili.

1. **Prerokovanie prioritných okruhov agendy mimovládnych neziskových organizácií na rok 2012.**

Predseda výboru prezentoval prioritnú agendu splnomocnenca vlády SR pre rozvoj občianskej spoločnosti (ďalej len „splnomocnenca“) na najbližšie obdobie v oblasti legislatívy, financovania, podpore slobodného priestoru a rezortnej a nadrezortnej agende (prezentácia v prílohe 1).

V diskusii v súvislosti s navrhovanými e-petíciami (časť podpora slobodného priestoru) účastníci upozornili na potrebu celkovej úpravy zákona o petíciách, najmä vo vzťahu ku príliš vysokému kvóru potrebnému na platnú petíciu. Táto požiadavka sa stretla s pozitívnou odozvou u pána premiéra Fica na predchádzajúcom stretnutí výboru. Súčasne účastníci upozornili na Európsku občiansku iniciatívu, ktorá by od tohto roku mala umožňovať občanom Slovenska predkladať návrhy nových právnych predpisov EÚ[[1]](#footnote-1).

V diskusii k prioritným okruhom agendy splnomocnenca ešte zaznela požiadavka na venovanie sa téme zachovania Dohôd o vykonaní práce resp. v prípade ich zrušenia komplexného riešenia systému financovania práce z dotačných prostriedkov.

1. **Prerokovanie návrhu štatútu Rady vlády pre mimovládne neziskové organizácie.**

Po diskusii a pripomienkach výbor schválil Štatút Rady vlády pre mimovládne neziskové organizácie (Uznesenie č. 8)

1. **Prerokovanie návrhu Štatútu splnomocnenca vlády SR pre rozvoj občianskej spoločnosti.**

Výbor schválil Štatút Rady vlády pre mimovládne neziskové organizácie (Uznesenie č. 9)

1. **Návrhy MVO pre programové obdobie 2014 – 2020.**

Po diskusii výbor zobral materiál na vedomie a prijal k nemu Uznesenie č. 10. Dokument Návrhy MVO pre programové obdobie 2014 – 2020 sa nachádza v prílohe 2. Výbor tiež odporučil, aby tento materiál v rozšírenej podobe prerokovala po svojom ustanovení aj Rada vlády pre MNO, ktorá by mala stanoviť ďalšie kroky pri zapájaní MNO do programovania štrukturálnych fondov EÚ.

K bodu 6 a 7. programu rokovania výboru poveril výbor prijatím stanoviska Komoru MNO.

1. **Odsúhlasenie zastúpenia mimovládnych neziskových organizácií v Rade solidarity a rozvoja.**

Výbor po diskusii odsúhlasil Stanovisko Komory mimovládnych neziskových organizácií k účasti v Rade solidarity a rozvoja, ktoré sa nachádza v príloha 3. Zároveň požiadal splnomocnenca vlády, aby ho zverejnil na webovej stránke Úradu. Komora odporučila Rade vlády pre mimovládne neziskové organizácie stanoviť na svojom prvom zasadnutí priority, na ktoré sa má ňou menovaný zástupca v Rade solidarity a rozvoja zamerať.

1. **Nominovanie zástupcu Výboru MNO do Monitorovacieho výboru Regionálneho operačného programu.**

Komora MNO na rokovaní navrhla dvoch kandidátov, o ktorých na základe Rokovacieho poriadku Výboru MNO (čl. 9 hlasovanie procedúrou per rollam) rozhodovala per rollam. Nominovanými kandidátmi do hlasovania boli Ing. Ladislav Setnický a Bc. Ivan Kuhn M.A..

Výsledky hlasovania per rollam:

Za Ladislava Setnického hlasovalo 5 členov Komory, za Ivana Kuhna hlasovalo 14 členov a hlasovania sa zdržalo 8 členov. Komora týmto nominovala do Monitorovacieho výboru Regionálneho operačného programu pána Ivana Kuhna.

1. **Záver.**

V Bratislave 15. marca 2012

Zápis pripravila Karolína Miková

riaditeľka kancelárie

Úrad splnomocnenca vlády SR

pre rozvoj občianskej spoločnosti

1. Minimálny počet signatárov platnej občianskej iniciatívy je stanovený na jeden milión občanov z EÚ z najmenej siedmych členských štátov, pričom zo Slovenska je stanovený minimálny počet signatárov na 9750 občanov. [↑](#footnote-ref-1)